Dagsorden til bestyrelsesmøde Aabenraa Tennisklub
Tirsdag den 1. Maj 2018 kl. 17.00



Sted: Klubhuset, Stadion

Deltagere: Heidi Hansen, Anna Marie Munk, Torben Christiansen, Else Marie Westergaard, Anne Duus, Ralf Gangolf, Mette Tiedemann og Lisbet Matthiesen.




1. Godkendelse af referat fra sidste møde 
Godkendt.
2. Nyt siden sidst v. Lisbet
DGI Sønderjylland Tennis har indkaldt til et nyt netværksmøde torsdag den 17. maj fra 1800 til 2100 i Aabenraa Tennis’ klubhus. Sidste tilmeldingsfrist er mandag den 14. maj.
Tennisklubben er blevet tilbudt at bidrage til ”Campuskort” til nye studerende i Aabenraa, hvor klubben kan lave en reklame og beskrivelse af klubbens virke. Vi skal komme med en tilbagemelding inden den 21. maj. I bestyrelsen var der blandede meninger om deltagelsen i projektet, da tidsfristen er lidt kort med hensyn til at få lavet en beskrivelse om klubben. I stedet kunne der eventuelt hænges nogle af klubbens egne opslag op på forskellige uddannelsessteder i byen, hvilket måske har samme effekt til at tiltrække nye medlemmer.
3. Regnskab v. Heidi 
Der er 203.000,00 kr. på klubbens konto. 
Kontingentopkrævning vil blive sendt ud til medlemmerne ved sæsonstart i løbet maj måned.
4. Planlægning af Standerhejsning og Tennissportens dag den 5. Maj 2018
Til Standerhejsning vil der være rundstykker m.m. til deltagerne. Til Tennissportens dag vil der være Dagmartærte og frugt til de fremmødte. Torben og Mette tager imod nye ankomne til Tennissportens dag. Husk! Beach flag skal sættes ud til vejen. Bestyrelsen møder 930.  Arbejdsopgaverne kan ses i referatet fra den 4. april
Anna Marie har sørget for annoncer af de ovenstående begivenheder i Aabenraa Ugeavis og Jyske Vestkysten. Hun har ikke været tilfreds med annoncernes placering i de gennemsete avisudgaver. Dog vil der blive skrevet en annonce til de nævnte aviser om, hvordan Standerhejsning og Tennissportens dag er løbet af stablen. Vi håber, at enten Benny eller Erik vil tage billeder til de nævnte arrangementer.
5. Status Motionisttræning og voksenintroduktion 
Preben König vil træne motionister 8 mandage, 6 gange inden ferien og 2 gange efter.
[bookmark: _GoBack]Ved voksenintroduktion vil Frank og Ralf tage imod mandag den 7. og 14. maj. Mandag den 28. maj tager Torben og Ralf imod. Der afsluttes med kaffe og kage den sidste gang. Der er nok ketchere til nye medlemmer. Anna Marie vil lave et opslag på Facebook om voksenintroduktion.
6. Status for oprettelse af mobile pay 
Heidi er i fuld gang med at etablere mobile pay. Hun har købt en smart phone - men mangler at få abonnement til mobiltelefon på plads, og der er lige nogle få hindringer, før det er oppe at køre. 

7. Status klubtøj v. Torben
Torben arbejder meget stræbsomt på, at der er noget klubtøj klar til præsentation ved Standerhejsning den 5. maj. 
8. Status Persondataloven 
Der er nedsat en arbejdsgruppe fra bestyrelsen (Heidi og Ralf), der vil se nærmere på de nye tiltag i persondataloven.
9. Evt.
Torben meddelte, at der er få pladser tilbage til Mixcuppen.
10. Næste møde
Tirsdag 21. august kl. 1700 i klubhuset.







